Allan Saint-Maximin

Allan Irénée Saint-Maximin (; lahir 12 Mac 1997) merupakan seorang pemain bola sepak Perancis yang beraksi di posisi sayap untuk kelab Liga Perdana Inggeris, Newcastle United.

Kehidupan awal 
Saint-Maximin telah dilahirkan di Châtenay-Malabry, salah satu komun yang terletak di barat daya bandar Paris. Beliau merupakan berasal daripada keturunan Guadeloupe dan Guiana Perancis.

Kerjaya kelab

Kerjaya awal
Saint-Maximin melakukan penampilan sulungnya dalam saingan Ligue 1 bersama kelab Saint-Étienne pada 1 September 2013 selepas beliau menggantikan Romain Hamouma pada minit ke-69 permainan ketika pasukannya meraih kemenangan 2-1 ke atas Bordeaux di gelanggang sendiri.

Pada 31 Julai 2015, Saint-Maximin telah menyertai Monaco sebelum beliau dipinjamkan ke kelab Jerman, Hannover. Pada 28 Julai 2016,  Saint-Maximin menyertai Bastia secara pinjaman selama satu musim penuh.

Saint-Maximin telah melengkapkan perpindahan ke Nice dengan nilai perpindahan yang tidak didedahkan pada 7 Ogos 2017.

Newcastle United
Pada 2 Ogos 2019, Saint-Maximin berpindah ke kelab Liga Perdana Inggeris,  Newcastle United dengan menandatangani kontrak selama enam tahun. Beliau melakukan penampilan sulungnya bersama Newcastle pada sembilan hari kemudian ketika pasukannya menghadapi kekalahan kepada Arsenal pada hari pembukaan kempen liga.

Pada 5 Disember 2019, Saint-Maximin telah menjaringkan gol sulungnya untuk Newcastle semasa menewaskan Sheffield United 2-0. Jaringan gol keduanya hadir pada dua bulan kemudian dalam aksi pusingan keempat Piala FA menentang Oxford United. Beliau menjaringkan gol kemenangan Newcastle pada lewat permainan itu melalui jaringan solo. Pemain asal Perancis itu juga menjaringkan gol kemenangan Newcastle semasa menentang Southampton 0-1 dalam aksi liga pada 7 Mac 2020.

Kehidupan peribadi 
Saint-Maximin mempunyai tiga orang anak, Lyana, Ninhia dan Djayde. Mereka semua tinggal bersama dengan beliau di Newcastle.

Statistik kerjaya 
.

Catatan

Pautan luar 

Kelahiran 1997
Orang hidup
Pemain bola sepak Perancis
Pemain AS Saint-Étienne
Pemain AS Monaco FC
Pemain Hannover 96
Pemain SC Bastia
Pemain OGC Nice
Pemain Newcastle United F.C.